דרכא

דַרְכָּא ("הדרך" בשפה הארמית) היא עמותה רשומה המפעילה רשת בתי ספר על יסודיים במטרה לחזק את בתי הספר בפריפריה בישראל.

== היסטוריה ==
דרכא נוסדה בישראל בשנת 2010 על ידי קרן רש"י וכי"ח אליאנס ובתמיכת קרן אדליס והמרכז הישראלי למצוינות בחינוך, במטרה "לחזק את בתי הספר בפריפריה הגיאו-חברתית בישראל". בשנת 2014 הצטרפה הקרן להתחדשות בחינוך לנוער (YRF) לארגונים המייסדים של דרכא כשותפה אסטרטגית. בשנת 2018 הודיעה קרן עזריאלי כי תתרום 110 מיליון שקל לדרכא על פני חמש שנים כחלק מהסכם שיתוף פעולה בין הגופים, במסגרתו תמוזג פעילותו של מכון עזריאלי להעצמה חינוכית לתוך רשת בתי הספר של דרכא.[https://www.themarker.com/news/education/1.5919416]

רשת דרכא משרתת את כל מגזרי האוכלוסייה הישראליים. היא מפעילה ומנהלת 47 בתי ספר ומרכזי למידה בפרישה ארצית, מתוכם חמישה בתי ספר במודל של ניהול פדגוגי. חלק ניכר ממשאבי הרשת מושקע בפיתוח תוכניות לחיזוק הצוות הניהולי, במקביל לקידום ערכים פדגוגיים, ערכים חברתיים ואחריות קהילתית.
תיכון דרכא בגדרה (לשעבר התיכון האזורי גדרה)
באוגוסט 2016 פרסם משרד החינוך רשימה של 277 חטיבות הביניים והתיכונים הערכיים ביותר בארץ. 11 בתי ספר מתוכם שייכים לרשת דרכא. באפריל 2017 נחשף הדירוג של משרד החינוך ביחס לרשתות החינוך הפועלות בישראל. לפי דירוג זה "רשת דרכא דורגה ראשונה מבין שש הרשתות במדד המתייחס לזכאות לבגרות, במדד ההצטיינות בבגרות ובלימודי חמש יחידות במתמטיקה ואנגלית. גם בשנים שלאחר מכן המשיכה רשת דרכא להוביל במדדי הצטיינות ואיכות רבים והצליחה לשמור על עקביות. באוגוסט 2018 ובאוגוסט 2019 דורגה רשת דרכא במקום הראשון, בפעם השלישית ברציפות, במדד האיכות הרשתית. ההצלחה של הרשת מרשימה לאור העובדה שהתחילה לפעול ב-2011 בעיקר בבתי ספר ביישובים ובשכונות מוחלשים, וכיום שיעור הזכאות לבגרות הממוצע בהם מסתכם בכ-93.5% וגבוה משמעותית מהממוצע הארצי."

דרכא היא עמותה ללא מטרת רווח אשר מתבססת על תרומות מקרנות, מחברות עסקיות ומיחידים בארץ ובעולם, בנוסף לתקציב מוסדי בסיסי ממשרד החינוך. מנכ"ל רשת דרכא מיום היווסדה הוא ד"ר גיל פרג; יו"ר דרכא בעבר הם אביגדור וילנץ ואלי אלאלוף; היו"ר המכהן הוא ג'ימי פינטו.

== מוקדי פעילות בארץ ==

* אולפנת נחלה דרכא, אלעד
* דרכא מקיף ד' ע"ש רבין אשקלון
* מקיף ה' דרכא, אשקלון
* מקיף ו' דרכא אשקלון
* תיכון חדש דרכא, בת ים
* תיכון המר דרכא, בת ים
* תיכון בית וגן דרכא, בת ים
* תיכון דרכא רמון ע"ש אילן ואסף רמון, גדרה
* קריית חינוך דתית נתיבי נועם דרכא, גדרה
* תיכון דרכא ע"ש מנחם בגין, גדרה
*דרכא רות, גדרה
* דרכא ג'וליס
* תיכון חמ"ד דרכא אפלמן, דימונה
* תיכון דרכא זינמן, דימונה
* תיכון דרכא ליהמן, דימונה
* תיכון דרכא אחווה, דימונה
* תיכון דרכא מח"ט, דימונה
* תיכון דרכא ע"ש נוואף חלבי דלית אל כרמל
* תיכון שקמה דרכא, חוף אשקלון
* ישיבת דרכא בני יששכר, חוף אשקלון
* המדרשה לאמנויות, מדעים ומנהיגות חברתית, דרכא, חוף אשקלון
* תיכון מקיף דרכא אריאל, טירת כרמל
* תיכון מקיף דרכא שיפמן, טירת כרמל
* דרכא למדעים ומנהיגות, כפר קאסם
* דרכא ספיר ירוחם
* רנה קסין דרכא, ירושלים
*אורייתא, ישיבה תיכונית חרדית, ירושלים
* בית הספר הדרוזי למדעים ומנהיגות דרכא, ירכא
* תיכון דרכא ע"ש מקסים לוי, לוד
* מקיף דרכא ע"ש יצחק נבון, נתיבות
* דרכא ע"ש המר, נתיבות
* דרכא ע"ש הצבי, נתיבות
* אולפנת דרכא, נתיבות
* ישיבה תיכונית דרכא נתיבות
* בית החינוך גאון הירדן דרכא, עמק המעיינות
*דרכא בית ירח, עמק הירדן
* בית הספר העל יסודי שק"ד דרכא, עמק המעיינות
* שיטים דרכא, הערבה התיכונה
*דרכא נופי גולן, קצרין
*תיכון אודם דרכא, קצרין
* גימנסיה דרכא, קריית מלאכי

=== מעורבות פדגוגית וחינוכית ===
* בית הספר ע"ש איינשטיין, כפר הנוער בן שמן
* מקוה ישראל – מדור כללי
* מקוה ישראל – מדור דתי
* מקוה ישראל – בית הספר הישראלי-צרפתי

=== מרכזי לימוד אנגלית ===
* מרכז אנגלית ע"ש קלייר ועמנואל ג. רוזנבלט, טירת כרמל
* מרכז אנגלית ע"ש איתן פריד, ברמלה

== קישורים חיצוניים ==
* 

* 
* [http://www.nrg.co.il/online/1/ART2/658/629.html?hp=1&cat=351 מבת ים לחלל: תלמידות שיגרו ניסוי פורץ דרך לחלל], Nrg חדשות, 14 בדצמבר 2014
* 
* 
* 
* [https://web.archive.org/web/20171013172424/http://www.ivolunteer.org.il/?CategoryID=81&ArticleID=6010 רשת חינוך חדשה "רש"י" שתעודד התנדבות ומעורבות], התנדבות בישראל, 27 ביוני 2011
* 
* [https://web.archive.org/web/20160511055645/http://www.rashi.org.il/hebrew/default.aspx קרן רש"י]
* [http://www.aiu.org/fr/ אליאנס]
* [http://www.kiah.org.il/he/ כל ישראל חברים] 
* [http://youthrenewalfund.org/ Youth Renewal Fund]

== הערות שוליים ==

קטגוריה:ישראל: עמותות
קטגוריה:רשתות בתי ספר בישראל
קטגוריה:רשתות בתי ספר פרטיים בישראל
קטגוריה:בתי ספר על יסודיים רשת דרכא
קטגוריה:כל ישראל חברים
קטגוריה:ישראל: ארגונים הפועלים לפיתוח הפריפריה